АВТОБИОГРАФИЯ

на Акад. ВАСИЛ СТОЯНОВ СГУРЕВ

**Дата и място на раждане**

Роден на 3 май 1936 г. в гр. Първомай, пловдивска област.

**Образование**

Средно (Гимназия „Иван Вазов”, гр. Димитровград през 1954 г.);

Висше образование (1960 г., Ленинградски Минен Институт, гр. Санкт-Петербург, Ру­сия).

**Специализации в страната и чужбина**

Гр. Киев – Институт по Кибернетика към Академията на Науките на Украинската ССР, 1 месец;

Гр. Ленинград – Институт по Информатика към Руската Академия на Науките, 2 месеца.

**Владеене на чужди езици**

Писмено и говоримо: руски език – отлично,

 английски език – добре.

**Научни звания и научни степени**

Научен сътрудник в Института по Техническа Кибернетика (ИТК) при БАН от 1968 г. до 1974 г.;

Старши научен сътрудник ІІ степен в ИТК-БАН от 1974 г. до 1983 г.;

Старши научен сътрудник І степен в ИТК-БАН от 1983 г.;

Кандидат на техническите науки (понастоящем „доктор”) в гр. Ленинград, 1968 г.;

Доктор на технические науки (понастоящем „доктор на науките”) в БАН, 1983 г.;

Член-кореспондент на БАН от 1989 г.

Академик на БАН от 1997 г.

Написани и издадени 14 монографии и научни книги в България и в чужбина и едно уче­бно ръководство.

Има общо 419 научни публикации у нас и в чужбина. От тях 231 са на английски език, а 59 – на руски език.

Броят на научните доклади у нас и в чужбина е 155.

До 1997 г. има забелязани 184 цитирания и 278 реферирания в наши и чужди издания и реферативни журнали. Понастоящем в Scopus са посочени 37 цитирания, а в W of S 39 цити­рания – всичките след 1999 г.

Не е осъществявано систематично издирване и обобщение на цитиранията.

**Други активности в областта на науката**

Член на научните съвети на академични звена и институти в БАН – ИТК, ИТКР, Институ­та по мехатроника, Института по компютърни системи, Института по информатика, Цент­ралната лаборатория по паралелни процеси, Института по информационни технологии, ИИКТ, както и на научните съвети на УНИБИТ и по енергокибернетика към Министерство­то на енергетиката.

Председател на научните съвети на ИТКР-БАН и на Института по информатика при БАН.

Три мандата – общо 10 години, е член на комисията по машинно-електротехническите науки към Президиума на ВАК и един мандат е член на този президиум.

Член на научните съвети към Централното управлен на БАН – по електронизация, по на­учното приборостроене, по роботика.

Член на комисията по информатика към НФНИ и председател на комисията по електро­ника към научния фонд по технологиите.

Член на редколегиите на списанията: Доклади на БАН; Проблеми на техническата кибер­нетика и роботика (главен редактор); ТЕХНОСФЕРА (главен редактор); CIT; Computers and Artificial Intelligence; AI Communications; ITA; „Понеделник”.

Ръководи секции и/или пленарни доклади на международни научни форуми: от AIMSA’ 84 до AIMSA’94 (6 конференции); AIICSR’87 и AIICSR’89; ГАПС’87; COMCONTROL; ПЕРСКОМП’85 и ’87; ROBCON’2; PROLAMAT’82; CAD/CAM: Robots and Factories of Fu­ture; ICAMC’84, 89, 2012, 2014, 2016, 2018; ИИ’89; IMS’90; ARS’72; IEEE – Intelligent Sys­tems (2004, 06, 08, 10, 12, 14, 16, 18); CompSysTech.

Почетен председател на поредиците от международните конференции IEEE-IS и ComSys­Tech, както и на Националната конференция на САИ „Джон Атанасов” – Автоматика и ин­форматика. Участие в програмните комитети на над 30 международни конференции.

В периода от 1982 г. до 1987 г. ръководи дейността на БАН по Националната програма за персонални компютри (1982-1985 г.), както и програмата за промишлени роботи.

Участва в 28 експертни комисии и съвети като представител на научните направления „Информационни технологии” и „Автоматика”.

Има признати 30 авторски свидетелства и патенти, седем от които са реализирани в чуж­бина. Името му е вписано в „Златната книга” на българските изобретатели на патентното ве­домство на България.

Броят на документално доказаните внедрявания е 20, сред които компютърните управля­ващи машини и системи АСТРА, ТРАСИ и ИКАР-10, пакетите приложни програми LP-16, FP-16, CA-16, MONP-16, СП-16, КСИ-ДИ 87, БИНОП, ДИСПРОГ, както и интелигентните контролери и системи КСИ-10, КСИ-16, КСИ-ОПТИМА и др.

Като и.д. директор на ИТКР (1982-1987 г.) заедно с колектива на института има съответ­ни приноси за бързото развитие и внедряване в страната на новото компютърно направление – персоналните компютри, както и в създаването и развитието на индустрията за серийно производство на тези компютри. Аналогични са и съответните приноси в разработваните в ИТКР промишлени роботи и системи, и в тяхното индустриално производство, подготовката на кадри, внедряването.

Документирано е участие в 37 национални и 23 международни научноизследователски проекти. В 26 от тях е ръководител на проекта.

**Преподавателска дейност**

В Университета в гр. Велико Търново и в УНИБИТ-София са четени лекции по курса „Теоретични основи на информатиката”, а в Новия български университет – по „Графи и мрежова оптимизация”. Понастоящем в УНИБИТ чете курс от лекции по „Иновации и рабо­та в екип”.

**Защитени докторанти (брой)**

Общият брой на подготвените и защитили докторанти е 16.

**Професионална биография. Заемани управленски позиции в научни и университетс­ки институции**

От 1974 г. до 1978 г. – научен секретар на ИТК при БАН и ръководител на секция „Инте­лектуални системи” в същия институт. От 1978 г. до 1990 г. ръководител на направление „Информатика” в ИТКР при БАН и на секция „Кибернетични системи” в това направление.

От 1982 г. в продължение на четири години е и.д. директор на ИТКР при БАН, а от 1978 г. до 1990 г. – зам.-директор в същия институт. Директор на Института по информатика при БАН и ръководител на секция „Кибернетични системи” в него за периода от 1990 г. до 1992 г.

Ръководител на секция „Интелигентни системи” в ИИТ и ИИКТ при БАН до 2012 г.

Научен секретар на БАН и член на неговия секретариат от 1977 г. до 1979 г. Член на Пре­зидиума на БАН от 1977 г. до 1990 г. Член на Общото събрание на БАН от 1978 г. до 1998 г.

Инициатор за създаването на Отделението за инженерни науки (ОИН) на БАН и негов първи председател. Член на Координационния съвет на САЧК.

**Обществена дейност в страната и чужбина**

Председател на Федерацията на научно-техническите съюзи (ФНТС) в България от 2001 г. до 2012 г. и на нейния Съюз по автоматика и информатика (САИ) „Джон Атанасов” от 2005 г. до 2018 г. *Основен принос* – съхраняване на материалната база на тази най-голяма професионална организация у нас.

Член на Американския институт по електро- и електронно инженерство (IEEE) от 1996 г. и е негов старши член. Зам.-председател на българската секция на IEEE. Член на Европейс­кия координационен комитет по изкуствен интелект (ECCAI) от 1985 г. до 1994 г., както и на Американската асоциация по изкуствен интелект (AAAI) (1990-2000 г.). Член на Междунаро­дната организация по изследване на мозъка (IBRO) и на работната група по изкуствен инте­лект TC-12 към IFIP. Председател на българската част на РГ-18 на източноевропейските страни по изкуствен интелект. Инициатор и председател на българската група по изкуствен интелект към ECCAI (1985-1992 г.) и на Българската асоциация по изкуствен интелект (БАИИ) от 1990 г. до 1994 г. Председател на Българското дружество по разпознаване на об­рази (БДРО) от 1994 г. до 2001 г., на Българското дружество по роботика (БДР) от 2011 г. и на Националния екологичен клуб до 1994 г. Член от 1993 г. на Санкт-Петербургската инже­нерна академия. Членува в Международната асоциация по навигация.

**Награди**

Получил е Наградата на БАН и СУ „Св. Климен Охридски” за технически науки; три зла­тни медала на ММП, гр. Пловдив; златен медал (ВДНХ), заслужил изобретател. Награден е с орден „Кирил и Методий”, І степен (1985 г.).

През 2010 г. получава държавно отличие – ордена „Стара планина”, І степен.